PolyAgent/wiki_georgian_en_parallel_20231101 huggingface dataset:
ვოლფგანგ კელერი

ვოლფგანგ კელერი (დ. 21 იანვარი, 1887, ტალინი, რუსეთის იმპერია — გ. 11 ივნისი, 1967, ნიუ-ჰემფშირი, აშშ) — გერმანელი და ამერიკელი ფსიქოლოგი. ამერიკის მეცნიერებათა და ხელოვნებათა აკადემიის წევრი; ამერიკის ფილოსოფიური საზოგადოების წევრი; ამერიკის მეცნიერებათა ნაციონალური აკადემიის წევრი. მაქს ვერტჰაიმერთან და კურტ კოფკასთან ერთად გეშტალტფსიქოლოგიის შემქმნელი. ფილოსოფიის დოქტორი (ბერლინის უნივერსიტეტი, 1909). ინტერესები: ზოგადი ფსიქოლოგია, ექსპერიმენტული ფსიქოლოგია, მუსიკის ფსიქოლოგია, ფსიქოფიზიოლოგია და კომპარატიული ფსიქოლოგია, ფსიქოლოგიის ფილოსოფია და თეორიული ფსიქოლოგია, კოგნიტური ეტოლოგია (ადამიანისმაგვარ მაიმუნებზე იკვლევდა მოვლენას, რომელსაც მან ინსაიტი უწოდა).
1921 წელს გახდა გეტინგენის უნივერსიტეტის პროფესორი; 1935-1958 წლებში იყო სუოთმორის კოლეჯის პროფესორი; ამერიკის ფსიქოლოგიური ასოციაციის პრეზიდენტი (1959); გერმანიის ფსიქოლოგიური საზოგადოების საპატიო პრეზიდენტი (1967); პენსილვანიის, ჩიკაგოს, ფრაიბურგის, მიუნსტერის, ტუბინგენის, უფსალას უნივერსიტეტების საპატიო დოქტორი. ბერლინის თავისუფალი უნივერსიტეტის საპატიო მოქალაქე (1965). ARA-ს (ამერიკული დახმარების ადმინისტრაცია) ჯილდო „თვალსაჩინო მეცნიერული წვლილისათვის“, 1957, ARA-ს პრეზიდენტი, 1958;
ძირითადი პუბლიკაციები
1913 Uber unbemerkte Empfindungen und Urteilstauschungen (Unnoticed feelings and misjudgements). Zeitschrift fur Psychologie, 66, 51-80.
1917 Intelligenzprufung an Menschenaffen. (The mentality of apes, English translation, Harcourt Brace, 1925.)
1920 Die physischen Gestalten in Ruhe und im stationären Zustand: eine naturphilosophische Untersuchung
1929 Gestalt Psychology. Liveright (rev. edn, 1947).
1938 The Place of Value in a World of Facts. Liveright.
1958 The present situation in brain physiology. American Psychologist, 13,150-154.
1965 Unsolved problems in the field of figural after-effects. Psychological Record, 15, 63-83.
1969 The Task of’Gestalt Psychology. Princeton University Press.
რესურსები ინტერნეტში
Biography and bibliography
Comprehensive Gestalt psychology website of the international Society for Gestalt Theory and its Applications - GTA
Memoir Wolfgang Köhler - Wolfgang Köhler Primate Research Center, Leipzig
სქოლიო
დაბადებული 1887
გარდაცვლილი 1967
გერმანელი ფსიქოლოგები
ნიში (არქიტექტურა)

ნიში (არქიტექტურა)
ნიში — შეღრმავება შენობის ან ნაგებობის კედელში. იყენებენ ქანდაკების, ლარნაკის და სხვა რამის დასადგმელად ან განჯინის მოსაწყობად. აგრეთვე კედლის პლასტიკური დამუშავების მიზნითაც. ნიში ასევე არის შეღმავება სანგრებს შორის გასასვლელების კედელში. გამიზნულია ტყვიისა და ჭურვების ნამსხვრევებისგან თავის დასაცავად.
ლიტერატურა
ქადეიშვილი.ნ, არქიტექტურის საფუძვლები, გვ. 138, თბ.1984
არქიტექტურული ელემენტები
ისეტი (დედოფალი)

ისეტი (დედოფალი)
ისეტი — ძველი ეგვიპტის დედოფალი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ისეტი ეგვიპტის ფარაონის თუტმოს II-ის მეუღლე და თუტმოს III-ის დედა იყო.
რესურსები ინტერნეტში
ეგვიპტის მეთვრამეტე დინასტია
ძველი ეგვიპტის დედოფლები
ეგვიპტის მეთვრამეტე დინასტიის დედოფლები
350

350
მოვლენები
3 ივნისი : რომაელი უზურპატორი ნეპოტიანუსი თავს რომის იმპერატორად აცხადებს და რომში გლადიატორთა ჯგუფთან ერთად შედის.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
აბრაამ კარიელი — კარიელი ეპისკოპოსი (გ. 422/423)
გარდაიცვალნენ
იანვარი
თებერვალი
მარტი
აპრილი
მაისი
ივნისი
30 ივნისი: იულიუს ნეპოტიანუსი — რომის იმპერატორი (დ. უცნობია )
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
სინკლიტიკია ალექსანდრიელი — ალექსანდრიელი წმინდანი
პავლე I — კონსტანტინოპოლის პატრიარქი
კონსტანტი — რომის იმპერატორი (დ. 323)
ხარიტონ აღმსარებელი — მართლმადიდებელი ეკლესიის წმინდანი
რადეკ დოსოუდილი

რადეკ დოსოუდილი (დ. 20 ივნისი, 1983, მლადა-ბოლესლავი) — ჩეხი ფეხბურთელი, თბილისის „დინამოს“ ცენტრალური მცველი.
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი დინამოს ოფიციალურ საიტზე
სქოლიო
დაბადებული 1983
ჩეხი ფეხბურთელები
პრაღის სპარტას ფეხბურთელები
პრაღის სლავიას ფეხბურთელები
დენიზლისფორის ფეხბურთელები
ბრატისლავის სლოვანის ფეხბურთელები
თბილისის დინამოს ფეხბურთელები
მლადა ბოლესლავის ფეხბურთელები
დაბადებული 20 ივნისი
Laqodexbinə

Laqodexbinə is a village in the municipality of Yuxarı Tala in the Zaqatala Rayon of Azerbaijan.
References
Populated places in Zaqatala District
თევდორე კველთელი

თევდორე კველთელი, თევდორე მღვდელი (გ. 1609) — ოსმალ დამპყრობთა წინააღმდეგ მებრძოლი ქართველი გმირი.
1609 წელს ოსმალთა ჯარი ქართლში შეიჭრა და ცდილობდა გზა გაეკვლია მეფის ბანაკისაკენ. ოსმალებმა სოფ. კველთის მღვდელი თევდორე კველთელი შეიპყრეს და მეგზურობა უბრძანეს. თევდორე კველთელმა მტერი სხვა მიმართულებით გაიტყუა და დააშორა ისინი ცხირეთის ციხეს, სადაც მეფის ბანაკი იდგა. ბოლოს ოსმალები მიუხვდნენ განზრახვას და წამებით მოკლეს. თევდორე კველთელის თავგანწირვამ მრავალი ადამიანის სიცოცხლე იხსნა და საშუალება მისცა მეფე ლუარსაბ II-ს მომზადებული დახვედროდა მტერს.
ლიტერატურა
გარდაცვლილი 1609
ქართველი საეკლესიო მოღვაწეები
ვილაროზა

ვილაროზა — კომუნა იტალიაში, სიცილიის რეგიონში. ექვემდებარება ენის პროვინციის ადმინისტრაციას. მოსახლეობა 5521 ადამიანი. ფართობი 55 კმ²-ია. სატელეფონო კოდი — 0935, საფოსტო ინდექსი — 94010.
რესურსები ინტერნეტში
სტატისტიკის ეროვნული ინსტიტუტი
სტატისტიკის ეროვნული ინსტიტუტი
ენის პროვინციის კომუნები
ნიკოლაევკის ნიკოლოზ საკვირველთმოქმედის ეკლესია

ნიკოლაევკის ნიკოლოზ საკვირველთმოქმედის ეკლესია — მართლმადიდებლური ეკლესია ნეკლინოვის რაიონის სოფელ ნიკოლაევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია XIX საუკუნეში.
ეკლესიის მისამართი: რუსეთი, როსტოვის ოლქი, ნეკლინოვის რაიონი, სოფელი ნიკოლაევკა.
ისტორია
პირველი ეკლესია ნიკოლაევკაში, 1782 წელს, ხის მასალით აშენდა და 1878 წელს, უცნობი მიზეზების გამო დაიწვა. ახალი ეკლესია, რომელიც ფერისცვალების საპატივცემოდ აკურთხეს, მორებისგან აშენდა, სამების ციხესიმაგრის მიქაელ მთავარანგელოზის ძველი ეკლესიის ადგილას.
დაახლოებით 1850 წელს, აშენდა ქვის ეკლესია ორი სამლოცველოთი, რომელთაგან ერთი ფერისცვალების, ხოლო მეორე, წმინდანების – კოზმას და დამიანეს საპატივცემოდ ეკურთხა.
საბჭოთა კავშირის არსებობის პერიოდში, ხელისუფლებამ არაერთხელ სცადა ეკლესიის დახურვა. ცნობილია, რომ ტაძრის მღვდელი – გრიგორი კალინოვსკი, სიკვდილით დასაჯეს, „ეკლესიის სახელმწიფოსგან და სკოლის ეკლესიისგან გამიჯვნის შესახებ დადგენილების“ დარღვევის ბრალდებით.
მეორე მსოფლიო ომის განმავლობაში, გერმანელთა ოკუპაციის პერიოდში, საბჭოთა პატიმრები ეკლესიის შენობაში მოათავსეს. უკან დახეულმა ნაცისტებმა, მათ თავი მოუყარეს სარდაფის ოთახში და ჭურვებით დახოცეს პატიმრები. შედეგად, ეკლესიის შენობა დაზიანდა და სამრეკლოში, დღესაც არის განიარაღებული ბომბი.
1950 წელს, ნიკიტა ხრუშჩოვის ანტი-რელიგიური კამპანიის პერიოდში, ეკლესია დახურეს და გაძარცვეს. თავდაპირველად, შენობას სპორტულ დარბაზად იყენებდნენ, შემდგომ კი ხორბლის საცავად და ქიმიკატების შესანახად.
1989 წლის დასაწყისში, ეკლესიის რესტავრაცია დაიწყო. ამჟამად, იგი სრულიად რესტავრირებულია და ფუნქციონირებს საკვირაო სკოლაც.
სქოლიო
როსტოვის ოლქის ეკლესიები
როსტოვის ოლქის ღირსშესანიშნაობები
ეგროსი

ეგროსი, ეგრ, ეგრო — ლეონტი მროველის მიხედვით, ქართველი ხალხთა ერთ-ერთი ეთნარქი, თარგამოსის ძე და ქართლოსის ძმა, ეგრისის ლეგენდარული დამაარსებელი.
ეგროსის წილი
ლეონტი მროველი წერს:
ლეონტი მროველის მიერ ეგროსის ტერიტორიებზე მწირი ინფორმაცია მოიპოვება. ცნობილია მხოლოდ შემდეგი:
აღმოსავლეთი საზღვარი — ლიხის ქედი
აი რას სწერს ივ. ჯავახიშვილი თავის თორმეტთომეულის მეორე ტომში ლიხის ქედზე:
დასავლეთი საზღვარი — შავი ზღვის ყურე.
სამხრეთი საზღვარი — ქართლის ცხოვრებაში ეგროსის წილის აღწერისას არაფერია ნახსენები სამხრეთ საზღვარზე, თუმცაღა აღნიშნული სასაზღვრო ზოლის დადგენა შესაძლებელია ქართლოსის წილის განსაზღვრისას. ქართლოსის წილი წარმოადგენდა ტერიტორიას, რომელიც გადაჭიმული იყო სპერის ზღვიდან ვიდრე ხუნანამდე, ასევე ლეონტი მროველი ვახუშტი ბატონიშვილთან ერთად აღნიშნავდა, რომ ქართლის სამხრეთ დასავლეთი საზღვარი გადიოდა კლარჯეთი-ტაოს შუა.
ვახუშტი კი ამ რეგიონს ჭოროხამდე ავლებდა. შესაბამისად ზღვაზე გასასვლელი ლეონტი მროველის მიხედვით იყო ჭოროხსა და რიონს შორის არსებული ტერიტორია, რომელიც არ არის რიონის ბასეინის ნაწილი. აქედან გამომდინარე დღევანდელი გურია იყო ქართლისთვის ზღვაზე გასასვლელი რეგიონი და შესაბამისად გურია არ შედიოდა ეგროსის წილში. აქედან გამომდინარე სამხრეთი საზღვარი ეგროსის ტერიტორიისთვის იყო შემდეგი: ღადოს მთა ფერსათის მთამდე, საჯავახო-გურიას წყალგამყოფი ქედი და რიონი შავ ზღვამდე.
ვახუშტი ბატონიშვილი გურიას ასე აგვიღწერს:
ჩრდილოეთი საზღვარი — კავკასიონის ქედი მის დასასრულამდე სადაც კავკასიის წვერი წარსცვთება ხაზარეთის მცირე მდინარეს.
რაც შეეხება ხაზარეთის მცირე მდინარეს იგი პავლე ინგოროყვას რუკაზე დატანილია ნიკოფსიის ჩრდილოეთით 5-10 კმ-ში, რაც ორმაგად გვაძლევს საბაბს ვივარაუდოდ რომ საქართველო ნიკოფსიიდან დარუბანდამდე შემთხვევით არ არსებულა, არამედ მოხდა ეგრისის საზღვრების ისტორიული ტერიტორიების დაბრუნება.
აქედან გამომდინარე თარგამოსმა თავის ძეებს დაუწესა ბუნებრივი საზღვრები, როგორიცაა: ზღვა, მდინარე და მთის ქედი.
იხილეთ აგრეთვე
რესურსები ინტერნეტში
წყაროთა ღაღადი ანუ პირიქითა საქართველო
ლიტერატურა
სქოლიო
ქართველთა ეთნარქები
ეპონიმები
კლოსტრიდიუმი

კლოსტრიდიუმი — სპორათწარმომქმნელი ჩხირისებრი, ჩვეულებრივ მოძრავი, გრამდადებითი ბაქტერიების გვარი. მკაცრი ანაერობები არიან. უჯრედები (0,3–2,0: 1,5–20 მკმ) ხშირად განლაგებულია წყვილებად ან მოკლე ჯაჭვებად. სპორების წარმოქმნის დროს მრავალი სახეობის კლოსტრიდიუმის უჯრედები იბერება და თითისტარის (აქედან სახელწოდება: ϰλωστήρ — თითისტარი), ჩოგნის ან დასარტყამი ინსტრუმენტის ჯოხის ფორმას იღებს. ცნობილია 160-მდე სახეობა. ფართოდ არიან გავრცელებული ბუნებაში: ნიადაგში, შლამში, დანალექ ქანებში, მტკნარ წყალსატევებში, ცხოველებისა და ადამიანის ნაწლავის ტრაქტში და სხვ. უმეტესი სახეობისათვის განვითარების ოპტიმალური ტემპერატურა 30–40°C-ია; იზრდებიან მხოლოდ ნეიტრალურ ან სუსტ ტუტე გარემოში.
ხასიათდებიან მეტაბოლიზმის მკვეთრად გამოხატული დუღილის ტიპით, რომლის დროსაც შეუძლიათ გადაამუშაონ სხვადასხვა ბუნებრივი ნაერთის უმრავლესობა. განსაზღვრული სუბსტრატების გამოყენების უნარის მიხედვით განარჩევენ საქაროლიტიკურ და პეპტოლიტიკურ კლოსტრიდიუმებს; პირველები ითვისებენ ძირითადად შაქარს, მეორენი — აზოტშემცველ ნაერთებს (მ.შ. ცილებსა და ამინომჟავებს). დუღილის პროცესში წარმოქმნიან მჟავებს (ერბომჟავა, ძმარმჟავა, რძემჟავა), სპირტებს (ბუტანოლი, ეთანოლი, იზოპროპანოლი), აგრეთვე აცეტონსა და აირებს (H2 და CO2). ამას გარდა, საქაროლიტიკური კლოსტრიდიუმები აფიქსირებენ ატმოსფერულ აზოტს. მნიშვნელოვან როლს ასრულებენ ანაერობულ პირობებში ორგანული და მინერალური ნაერთების გარდაქმნაში.
ზოგიერთი სახეობა არის ადამიანისა და ცხოველების საშიში დაავადებების (კლოსტრიდიოზი) გამომწვევი, მ.შ. აიროვანი განგრენისა, ტეტანუსისა, ბოტულიზმისა და სხვა საჭმლისმიერი ტოქსიკოინფექციებისა (იხ. აგრეთვე ქვეთავი ცხოველთა კლოსტრიდიოზები). ბიოტექნოლოგიაში იყენებენ გამხსნელთა (მაგ., აცეტონისა და ბუტანოლის) პროდუცენტებად, აგრეთვე ზოგიერთი ფერმენტის მისაღებად, მ.შ. პექტინაზის, პროტეაზისა და ლიპაზის.
ცხოველთა კლოსტრიდიოზები
ცხოველთა კლოსტრიდიოზები ინფექციურ დაავადებათა ჯგუფია, რომელსაც კლოსტრიდიუმის გვარის სახეობები იწვევენ. უმთავრესი გამომწვევები არიან: (ტეტანუსი), (ბოტულიზმი), (ემფიზემატოზური კარბუნკული) (ავთვისებიანი შეშუპება, ბრადზოტი, ცხვრის ინფექციური ენტეროტოქსემია, ბატკნის ანაერობული დიზენტერია). ცხოველთა კლოსტრიდიოზების ძირითადი პათოგენეტიკური ფაქტორია ეგზოტოქსინები. მგრძნობიარეა ცხოველთა ყველა სახეობა, განსაკუთრული ამთვისებლობით გამოირჩევა წვრილი და მსხვილი რქოსანი საქონელი. დიაგნოსტიკა დაფუძნებულია სპეციფიკური შრატების დახმარებით ძირითადი ტოქსინის იდენტიფიკაციაზე, აგრეთვე გამომწვევების გამოვლენასა და მათ იდენტიფიკაციაზე (საკვებ გარემოში ზრდის თავისებურებების, ფერმენტაციული აქტივობის, სეროლოგიური თვისებების, ვირულენტობის, ტოქსიგენობის მიხედვით). სპეციფიკური პროფილაქტიკისათვის იყენებენ ჰიპერიმუნურ შრატებს, ანატოქსინებს, ფორმალინიანი ვაქცინებით. დაავადებაგადატანილ და ვაქცინირებულ ცხოველებს უყალიბდებათ უპირატესად ანტიტოქსიკური იმუნიტეტი.
სქოლიო
კლოსტრიდიუმისებრნი
გრამდადებითი ბაქტერიები
პათოგენური ბაქტერიები
ბინომიალური ნომენკლატურა

ბინომიალური ნომენკლატურა — ცოცხალი ორგანიზმების მთავარი ტაქსონომიური კატეგორიის — სახეობის ბიოლოგიურ ნომენკლატურაში მიღებული ორმაგი დასახელება. პირველად გამოიყენა კონრად გესნერმა, მაგრამ როგორც სახეობის აღწერის მთავარ პირობად იგი კარლ ლინემ შემოიღო 1753 წელს. ბინომიალური ნომენკლატურის თანახმად, ყოველი სახეობა გამოისახება გვარის (იწერება დიდი ასოთი) და სახეობის ეპითეტებით ლათინურ ენაზე. მაგალითად, Capra caucasica — დასავლეთკავკასიური ჯიხვი, Goodyera repens — ტყის მრავალძარღვა. სახეობის აღწერისას ლათინურის, როგორც დიდი ხნის განმავლობაში სამეცნიერო ენად მიღებულის, გამოყენება სახელების არევ-დარევის წინააღმდეგაა მიმართული, რამეთუ წინააღმდეგ შემთხვევაში ერთი სახეობა შესაძლოა სხვადასხვა სახელით აღიწეროს. სახეობების დასახელება აგრეთვე შეიძლება შეიცავდეს აღმწერის გვარს და აღწერის წელს.
ლიტერატურა
ბიოლოგიური ნომენკლატურა
რევ I მართალი

რევ I მართალი, რევ I, რევ მართალი — ქართლის (იბერიის) მეფე III ს-ის II ნახევარში. ლეონტი მროველის მიხედვით რევი მფარველობდა ქრისტიანობას. მან აკრძალა ზოგიერთი წარმართული ჩვეულება, განსაკუთრებით ისეთები, რომლებიც ადამიანთა მსხვერპლშეწირვას გულისხმობდა. ამის გამო მას „რევ მართალი“ უწოდეს.სერგი გორგაძის აზრით რევ I იყო არშაკუნიანების დინასტიის წარმომადგენელი და ქართლის მეფედ მიიწვიეს ამაზასპ II-სთან დაპირისპირებულმა ერისთავებმა.
ლიტერატურა
ინგოროყვა, პ. თხზულებათა კრებული, ტ. 4. თბილისი, 1978
სქოლიო
იბერიის მეფეები
არშაკუნიანების დინასტია
გლარუსის კანტონი

გლარუსის კანტონი
გლარუსი — კანტონი აღმოსავლეთ შვეიცარიაში. დედაქალაქია გლარუსი. მოსახლეობა ალემანური გერმანულის დიალექტის სახესხვაობაზე საუბრობს. 81% ქრისტიანია, ძირითადად პროტესტანტები და კათოლიკეები. 2010 წლის მონაცემებით, მთლიანი მოსახლეობა 38 608 ადამიანს შეადგენს.
კანტონის ისტორია მჭიდროდაა დაკავშირებული რელიგიასთან. მდინარე ლინტის ხეობის მოსახლეობა ქრისტიანობაზე II საუკუნეში ირლანდიელმა ბერმა წმინდა ფრიდოლინმა მოაქცია, რომელიც ამჟამინდელ გერბზეა გამოსახული. ბაზელის სიახლოვეს მან ზეკინგენის სააბატო დააარსა. IX საუკუნეში, გლარუსის მთელი ტერიტორია სააბატოს კუთვნილებაში იყო. 1288 წლისთვის, ჰაბსბურგებმა თანდათან გამოთქვეს პრეტენზიები ამ ტერიტორიაზე. 1352 წელს კანტონი შვეიცარიის კონფედერაციაში შევიდა. 1388 წლის 9 აპრილს, შვეიცარიის დამოუკიდებლობისათვის ბრძოლის დროს ავსტრიასთან, ქალაქ ნეფლესთან, შვეიცარიელებმა სასტიკად დაამარცხეს ავსტრიის ძალები.
გლარუსის კანტონისთვის დამახასიათებელია მდინარე ლინტისა და სერნტფალის ღრმა ხეობები. ტერიტორიის უდიდესი ნაწილი მთიანია. უმაღლესი წერტილია გლარნის ალპებში მდებარე ტედის მთა.
კანტონის გეოგრაფიამ XVII საუკუნეში ხელი შეუწყო ფიქლების მოპოვებითი სამუშაოების დაწყებას. გარსშემორტყმული მთები ინდუსტრიალიზაციისათვის ასევე ძლიერ ხელსაყრელი იყო. XVIII საუკუნეში მნიშვნელოვანი იყო ბამბის დართვა, რაც ტრადიციულ შალის დართვას ავსებდა. ინდუსტრიალიზაციამ ჰიდროელექტროსადგურები მოიტანა, მოგვიანებით კი დანადგარების წარმოება, მეტალურგია და ქაღალდის საწარმოები.
სამრეწველო უპირატესობებმა ვერ განდევნა მეცხოველეობა. მთიან არეალებში აშენებენ მსხვილფეხა რქოსან საქონელს.
გალერეა
რესურსები ინტერნეტში
ოფიციალური სტატისტიკა
ოფიციალური საიტი
შვეიცარიის კანტონები
.ge

.ge — ზედა დონის ეროვნული დომენი (ccTLD) საქართველოსთვის.
აღნიშნული დომენური სახელები ხელმისაწვდომია საქართველოს მოქალაქეებისთვის (შეუზღუდავად) ან უცხოური დაწესებულებისთვის, წარმომადგენლის მეშვეობით (მხოლოდ ერთი დომენი თითოეულ რეგისტრანტზე). აგრეთვე, ხელმისაწვდომია მოცემული ქვედომენები, ცალკეული სახის რეგისტრანტებისთვის:
.com.ge — მხოლოდ კომერციული ორგანიზაციებისთვის
.edu.ge — მხოლოდ უმაღლესი და საშუალო საგანმანათლებლო დაწესებულებებისთვის
.school.ge — მხოლოდ სკოლებისთვის
.gov.ge — მხოლოდ სამთავრობო ორგანიზაციებისთვის
.org.ge — მხოლოდ არასამთავრობო ორგანიზაციებისთვის
.mil.ge — მხოლოდ სახელმწიფო სამხედრო ორგანიზაციებისთვის (იყენებს საქართველოს თავდაცვის სამინისტროც)
.net.ge — მხოლოდ ქსელებთან დაკავშირებული ორგანიზაციებისთვის
.pvt.ge — მხოლოდ კერძო პირებისთვის
ისტორია
.ge დომენის განკარგვის უფლებამოსილება, 1992 წელს გადაეცა ქართულ ინტერნეტ-მომწოდებელს „სანეტს“. 2006 წელს კი „კავკასუს ონლაინი“, რომელიც შეიქმნა სამი კომპანიის (მათ შორის „სანეტის“) გაერთიანების საფუძველზე, გახდა .ge დომენის ფინანსური უზრუნველმყოფი. სარეგისტრაციო მომსახურება თავდაპირველად გაეშვა არამომგებიანი ორგანიზაციის, „ინტერნეტის განვითარების ჯგუფი – საქართველოს“ მეშვეობით, თუმცა „კავკასუს ონლაინის“ შემოსვლის შემდეგ, მმართველობითი და სარეგისტრაციო მომსახურების წარმართვა, მას მიენიჭა ექსკლუზიური უფლებით. 2014 წლიდან კი .gov.ge ქვედომენის განკარგვის უფლება გადაეცა „სმართ ლოჯიქს“, რომელიც არის საქართველოს იუსტიციის სამინისტროს სსიპ.
იხილეთ აგრეთვე
.გე
რესურსები ინტერნეტში
IANA .ge ინფორმაცია
.ge დომეინის რეგისტრაციის გვერდი
სქოლიო
ge
კომუნიკაციები საქართველოში
ანადირის დაბლობი

ანადირის დაბლობი — დაბლობი რუსეთში, ჩუკოტკის ავტონომიურ ოკრუგში, ჩრდილო-აღმოსავლეთ ციმბირში, მდინარე ანადირის ქვემო წელზე. დასავლეთიდან შემოფარგლულია პეკულნეისა და რარიტკინის ქედებით, აღმოსავლეთიდან ეკვრის ბერინგის ზღვის ანადირის ყურე. სიგრძე 270 კმ. სიმაღლე 100 მ-მდე. ბრტყელი ვაკის რელიეფში გამოიყოფა ბიუტური და დაბალმთიანი მასივები: უშკანის ჭიუხი, ოქროს ქედი (სიმაღლე 1012 მ-მდე) და სხვ. ყველგან გავრცელებულია მრავალწლოვანი მზრალობა და რელიეფის მასთან დაკავშირებული ფორმები. ბევრია ტბა (მ.შ. თერმოკარსტულები), ნამდინარევი და ჭაობი. მიედინება მდინარეები ანადირი, კანჩალანი, ველიკაია და სხვ. გავრცელებულია მსხვილბუჩქოვანი ბალახ-ბურცობიანი ტუნდრა მარცვლოვნებიანი მდელობებით. აღმოსავლეთ ნაწილში მურყნისა და ტირიფის ბუჩქებია, დასავლეთში — ქონდარა ფიჭვისა. კენჭნარიან ჭალებში გვხვდება ალვიან-ჩოზენიიანი ტყეები.
სქოლიო
რუსეთის დაბლობები
ალექსანდრე მდივანი

ალექსანდრე მდივანი (დ. 1892, სოფ. ძეგვი — გ. 3 აპრილი, 1938) — ქართველი სამხედრო მოღვაწე, რუსეთის იმპერიის და საქართველოს დემოკრატიული რესპუბლიკის არმიის ოფიცერი, კაპიტანი. იყო ქალაქ თბილისი საბჭოს წევრი და საქართველოს ეროვნული საბჭოს წევრი. ხელი მოაწერა 26 მაისის დამოუკიდებლობის აქტს. ბოლშევიკური ოკუპაციის შემდეგ, მსახურობდა თბილისის ორჯონიკიძის რაიონის ჰაერსაწინააღმდეგო თავდაცვის შტაბის უფროსად. გერმანიის სასარგებლოდ ჯაშუშობის და ანტისაბჭოთა კონტრრევოლუციურ ორგანიზაციებთან თანამშრომლობის ბრალდებით დააპატიმრეს და დახვრიტეს.
ლიტერატურა
რესურსები ინტერნეტში
დაბადებული 1892
გარდაცვლილი 3 აპრილი
გარდაცვლილი 1938
საქართველოს დემოკრატიული რესპუბლიკის არმიის ოფიცრები
საქართველოს ეროვნული საბჭოს წევრები
ა
საქართველოს საისტორიო და საეთნოგრაფიო საზოგადოების წევრები
სეფიაშვილი

სეფიაშვილი
საკუთარი სახელი სეფიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
გიორგი სეფიაშვილი — ფეხბურთელი
იაკობ სეფიაშვილი — საზოგადო მოღვაწე, მეცენატი
კონსტანტინე სეფიაშვილი — ფეხბურთელი
ოთარ სეფიაშვილი — კინოკრიტიკოსი, ჟურნალისტი, სცენარისტი
ჯემალ სეფიაშვილი — მომღერალი, კომპოზიტორი
ქართული გვარები
ლამხერი

ლამხერი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ფარის თემში (სოფლები: ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ფარი, ქვედა ლუჰა, ღეშდერი, ყვანა, ხოსრარი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე ენგურის ხეობაში. ზღვის დონიდან 1600 მ, მესტიიდან 28 კმ.
დემოგრაფია
2014 წლის აღწერის მონაცემებით სოფელში ცხოვრობს 14 ადამიანი.
ლიტერატურა
სქოლიო
მესტიის მუნიციპალიტეტის სოფლები
Anykh-Kishlag

Anykh-Kishlag (also, Əniqqışlaq) is a village in the Qusar Rayon of Azerbaijan.
References
Populated places in Qusar District
ლანა (ესპანეთი)

ლანა (ესპანეთი)
ლანა — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 41,43 კმ². მოსახლეობა — 163 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
ლანის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
ანხელ მონტორო

ანხელ მონტორო (დ. 10 აპრილი, 1989) — ესპანელი ხელბურთელი. „კადეტენ შაფჰაუზენისა“ და ესპანეთის ხელბურთელთა ეროვნული ნაკრების წევრი. თამაშობს მარჯვენა მცველის პოზიციაზე. 2013 წელს ესპანეთის ნაკრებთან ერთად მოიგო მსოფლიო ჩემპიონატი.
რესურსები ინტერნეტში
პროფილი „ბარსელონას“ საიტზე
პროფილი ევროპის ხელბურთის ფედერაციის საიტზე
ესპანელი ხელბურთელები
დი გრენცბოტენი

დი გრენცბოტენი
„დი გრენცბოტენი“ — პირველი ნაციონალურ-ლიბერალური ჟურნალი. ეს ჟურნალი გამოდიოდა 1841-1848 წწ. ერთხანს ყოველ კვირაში, ხოლო მოგვიანებით კი ყოველ ორ კვირაში.
1841–1848 წლებში ჟურნალს გამოსცემდა იგნაც კურანდა, რომელმაც დააარსა იგი ბრიუსელში. ჟურნალის გამომცემლობა მოგვიანებით 1843 წელს ლაიფციგში, ხოლო შემდეგ კი ბერლინში გადავიდა. 1848 წლიდან მოყოლებული ჟურნალს გუსტავ ფრაიტაგი (1848-დან 1861 წლამდე და მოგვიანებით კვლავაც 1867–1870 წწ.) და იულიან შმიდტი ედგნენ სათავეში. გუსტავ ფრაიტაგი და იულიან შმიდტი თავიანთი ჟურნალისტური მოღვაწეობით ლამის რაიხის დაფუძნებამდე (1871 წ.) განსაზღვრავდნენ „დი გრენცბოტენის“ ეროვნულსა და ლიბერალურ სათქმელს. „დი გრენცბოტენი“ მთელი ამ წლების განმავლობაში წარმოადგენდა გერმანელი ლიბერალურად მოაზროვნე ბიურგერობის ერთ-ერთ მთავარი იდეურ დასაყრდენს.
1849 წელს ავსტრიაში აკრძალეს ეს ჟურნალი.
ჟურნალის დევიზი თავიდან იყო „ცნობის ფურცლები გერმანიისა და ბელგიისათვის“, 1842 წლიდან „გერმანული რევიუ“, 1844 წლიდან „გერმანული პოლიტიკური და ლიტერატურული რევიუ“, ხოლო 1871 წლიდან კი „პოლიტიკის, ლიტერატურისა და ხელოვნების გაზეთი“.
ლიტერატურა
Fritz, Werner: Die Grenzboten: aus der Geschichte einer achtzigjährigen Zeitschrift nationaler Bedeutung. წიგნში: Die Grenzboten, 81. წლ., 1922, ტომი. 1, გვერდი 448-452.)
გერმანულენოვანი ჟურნალები
ბელგიის ჟურნალები
გერმანიის ჟურნალები
The Baku Marionette Theatre

The Baku Marionette Theatre
Baku Marionette Theatre established by the director and artist Tarlan Gorchu in the mid of 1980.
The first performance of the theater was the marionette of Uzeyir Hajibeyli's opera Arshin Mal Alan. The premiere held in France in 1990. The French press wrote: "The Marionettes are capable of everything!", "Two more nights of joy!” Thus, by the wishes of the audience, additional performances of "Arshin mal alan" were held.
In 1993 the theatre changed its status to the municipal theatre, and in 2013 joined the “Icherisheher” Administration. More favorable conditions allowed the team to focus all its creative energy on the staging of Uzeyir Hajibeyli’s opera ‘Leyli & Majnun’. In 2016 the Theatre was able to perform on its permanent stage for the first time.
The façade of the historic building was designed in the late 19th century with classical Russian architectural elements and European décor. In the 1960s, a strong fire broke out in the building and it fell into a miserable state. Although the building was built in the 80s. Lately, the building was commissioned by the Marionette Theater, where the major reconstruction and renovation works held.
In 2013, Baku Marionette Theatre was included in Administration of State Historical-Architectural Reserve “Icherisheher” under the Cabinet of Ministers of the Republic of Azerbaijan. With the great support of First Lady and the First Vice President of Republic of Azerbaijan Mehriban Aliyeva, “Icherisheher” Department allocated funds for the restoration. Finally, the restoration and repair works ended up in 2016 and the team of Marionette Theatre settled down in their permanent address.
References
Theatres in Baku
Marionette operas
Puppet theaters
Puppetry in Azerbaijan
იაკარიბი

იაკარიბი — ძველი ეგვიპტის მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. უცნობია თუ რამდენ ხანს იმეფა იაკარიბიმ, როდის დაიწყო ან როდის დასრულდა მისი მმართველობა.
რესურსები ინტერნეტში
ეგვიპტის მეთოთხმეტე დინასტია
მეთოთხმეტე დინასტიის ფარაონები
ეგვიპტის ფარაონები
ეგვიპტის მეთოთხმეტე დინასტიის ფარაონები
ლეგანესი (ილოილო)

ლეგანესი (ილოილო)
ლეგანესი (ოფიციალურად ლეგანესის მუნიციპალიტეტი; ) ― მეოთხე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 34 725 ადამიანს შეადგენს. მოიცავს 18 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
ილოილოს პროვინციის მუნიციპალიტეტები
კირივინა

კირივინა — დასახლებული კუნძული პაპუა-ახალ გვინეაში. შედის ტრობრიანის კუნძულების ჯგუფში. ფართობი — 290,5 კმ². ადმინისტრაციულად მიეკუთვნება პაპუას რეგიონის პროვინცია მილნ-ბეის.
ისტორია
მეორე მსოფლიო ომის დროს მოკავშირეთა ძალები, რომელსაც ერქვა Operation Chronicle, 1943 წლის 30 ივნისს გადასხდნენ კუნძულ კირივინაზე და კუნძულ ვუდლარკზე. მათ შემდგომ გადასხმულმა აშშ-ის არმიის საინჟინრო ძალებმა კუნძულ კირივინაზე ააშენეს ორკილომეტრიანი ასაფრენ-დასაჯდომი ზოლის აეროდრომი მარჯნებზე. 1943 წლის აგვისტოში აქ ჰქონდა ბაზა სამეფო სამხედრო საჰაერო ძალების 73-ე ავიაფრთას.
ჰიდროგეგმების ბაზა აშენდა ლოსუიაში, სადაც არსებობს პირსი და ნავსაყუდელი.
მოსახლეობა
2000 წლის აღწერის მონაცემების თანახმად, კუნძულზე ცხოვრობდა 28 776 ადამიანი. კუნძულზე გამოიყენება ენა კილივია, აგრეთვე ცნობილი როგორც კირივინა. კუნძულის ადმინისტრაციული ცენტრია - ლოსუია.
სქოლიო
წყნარი ოკეანის კუნძულები
პაპუა-ახალი გვინეის კუნძულები